English: Can I thank you for that series of questions? I'll start with the new treatment fund. We expect the financial envelope that we have announced and placed upon it to be adequate to deal with the medications we would expect. That's based on our previous experience and some horizon scanning of likely treatments that can come on board and the high-cost medications we've dealt with in the past. In all of this, there is an element of forecast and there's always an element to look at what happens if the facts do change. So, if the facts change, we need to come back to the Chamber and we'll come back in terms of those budgetary discussions. That's just a point of being honest, but I do think it's adequate to deal with the expectations that we place upon the fund. In terms of the point you make about clinicians being up to date on what is available, well, clinicians can't contract out of their individual professional responsibility, and I don't think it's a matter for the Government to continually tell clinicians, 'This is what NICE is currently recommending or making available for treatment'. I know from my previous life, from having been a professional, that it was my individual responsibility to make sure that I was up to date and up to speed with what the law required me to do, previously. But I do think that the initial publicity that the new treatment fund is likely to get - . But the ongoing work of the new treatment fund, I would expect that clinicians would not be looking to say that there are excuses for not understanding what treatment is available or the support that is available within their health board and on a national level to ensure that new and innovative treatments that have been made available are there and are available for the patients whom they have responsibilities for directly. I think our clinicians are a pretty conscientious bunch at doing that, but if he wants me to take up the individual issue that he referred to then I'd be happy to do so and understand how that has happened, because that certainly isn't something that I would want to see repeated. On the funding for this, you mentioned the PPRS - the pharmaceutical price reduction scheme. Income is actually dropping on the PPRS because of a change in rules. So, it's a really significant challenge for all the devolved administrations and, indeed, for NHS England. They anticipate a significant hole in their budget as a result of the scheme dropping, and it is a matter where NHS England and Department of Health officials are looking again at the rules for the scheme to try and look again to make sure that people aren't avoiding their responsibility to pay into the scheme. So, that in itself isn't a stable amount of income to try and actually use to try and fund any particular commitments. So, that does bring for us extra pressure right across the health budget. So, it's a challenge for us to manage, and that's just honest. That goes back to the point about budget discipline as well, because our expectation is that, after 12 months, health boards should be able to properly plan what they're supposed to do for their population. Many of these medications are for a relatively small group of patients, and we expect the price for these treatments to be properly planned for and then delivered after 12 months of additional space to allow them to do so. Again, that goes into our previous experience of how the system has been run and managed. If any health board isn't able to live within its means, well we have an architecture around that for individual accountability; we have the escalation process and, of course, the potential to have health board accounts qualified if they aren't able to live within their means. They're doing all the different things that we asked them to do, that we expect them to do, and we empower them to do as well. So, there is a significant piece of work for each health board to do. Broadly, I think, our health boards discharge that responsibility seriously and sensibly. On the points you made about welcoming the IPFR review, I'm grateful to you for the comments made today but also the discussion that we have had prior to this time. The review will be genuinely independent. The review will be publicised through the summer. It will be open for people to submit evidence to it, and we will also expect to try and manage and empower some engagement from stakeholders around that too, in particular to ensure that the patient voice is made real, so that the review panel themselves can properly understand the patient voice and experience, having gone through the process as a patient. So, I am mindful of those points as we take this matter forward but I expect that, when I update Members in September, you will be able to have some confidence in the work of the panel, but also to see that the sort of concerns you wanted raised and addressed will generally have been dealt with in that way. Also, the report, of course, will be made available without any amendment from anyone in Government.
Welsh: A gaf i ddiolch ichi am y gyfres honno o gwestiynau? Byddaf yn dechrau gyda'r gronfa triniaethau newydd. Rydym yn disgwyl i'r amlen ariannol yr ydym wedi'i chyhoeddi ac wedi ei gosod i fod yn ddigonol i ymdrin â'r meddyginiaethau y byddem yn eu disgwyl. Mae hynny'n seiliedig ar ein profiad blaenorol a rhywfaint o sganio'r gorwel o ran y triniaethau tebygol a all ddod i'r amlwg a'r meddyginiaethau cost uchel yr ydym wedi ymdrin â hwy yn y gorffennol. Yn hyn i gyd, mae elfen o ragolwg ac mae bob amser elfen o edrych ar yr hyn sy'n digwydd os yw'r ffeithiau yn newid. Felly, os yw'r ffeithiau yn newid, mae angen i ni ddod yn ôl i'r Siambr, a byddwn yn dod yn ôl o ran y trafodaethau cyllidebol hynny. Pwynt o fod yn onest yw hynny, ond rwy'n meddwl ei fod yn ddigon i ymdrin â'r disgwyliadau a roddwn ar y gronfa. O ran y pwynt a wnewch am glinigwyr yn cael yr wybodaeth ddiweddaraf am yr hyn sydd ar gael, wel, ni all clinigwyr gontractio allan o'u cyfrifoldeb proffesiynol unigol, ac nid wyf yn credu ei fod yn fater i'r Llywodraeth ddweud wrth glinigwyr yn barhaus, 'Dyma beth y mae NICE yn ei argymell ar hyn o bryd neu'n sicrhau sydd ar gael ar gyfer triniaeth'. Rwy'n gwybod o fy mywyd blaenorol, o fod yn weithiwr proffesiynol, mai fy nghyfrifoldeb unigol i oedd gwneud yn siŵr fod gen i'r wybodaeth ddiweddaraf a fy mod yn gyfarwydd â'r hyn yr oedd y gyfraith yn gofyn imi ei wneud, yn flaenorol. Ond rwyf yn meddwl bod y cyhoeddusrwydd cychwynnol y mae'r gronfa triniaethau newydd yn debygol o'i gael - .Ond gwaith parhaus y gronfa triniaethau newydd, byddwn yn disgwyl na fyddai clinigwyr yn edrych am esgusodion dros beidio â deall pa driniaeth sydd ar gael, neu'r cymorth sydd ar gael o fewn eu bwrdd iechyd ac ar lefel genedlaethol i sicrhau bod triniaethau newydd ac arloesol sydd wedi'u rhoi ar gael yno, ac ar gael ar gyfer y cleifion y mae ganddynt gyfrifoldebau amdanynt yn uniongyrchol. Rwy'n meddwl bod ein clinigwyr yn griw eithaf cydwybodol wrth wneud hynny, ond os yw e'n dymuno i mi ymdrin â'r mater unigol y cyfeiriodd ato, yna byddwn yn hapus i wneud hynny a deall sut y mae hynny wedi digwydd, oherwydd yn sicr nid yw'n rhywbeth y byddwn am ei weld yn cael ei ailadrodd. O ran y cyllid ar gyfer hyn, soniasoch am y PPRS - y cynllun gostwng prisiau fferyllol. Mae incwm mewn gwirionedd yn gostwng ar y PPRS oherwydd newid yn y rheolau. Felly, mae'n her sylweddol ar gyfer yr holl weinyddiaethau datganoledig ac, yn wir, ar gyfer GIG Lloegr. Maent yn rhagweld twll sylweddol yn eu cyllideb o ganlyniad i'r cynllun yn gostwng, ac mae'n fater lle mae GIG Lloegr a swyddogion yr Adran Iechyd yn edrych eto ar y rheolau ar gyfer y cynllun i geisio edrych eto i wneud yn siŵr nad yw pobl yn osgoi eu cyfrifoldeb i dalu i mewn i'r cynllun. Felly, nid yw hynny ynddo'i hun yn swm sefydlog o incwm i geisio ei ddefnyddio mewn gwirionedd i ariannu unrhyw ymrwymiadau penodol. Felly, mae hynny'n dod â phwysau ychwanegol i ni ar draws y gyllideb iechyd. Felly, mae'n her i ni i'w reoli, a dim ond bod yn onest yw hynny. Mae hynny'n mynd yn ôl at y pwynt am ddisgyblaeth y gyllideb hefyd, oherwydd ein disgwyliad yw y dylai byrddau iechyd, ar ôl 12 mis, allu cynllunio yn iawn yr hyn y dylent ei wneud ar gyfer eu poblogaeth. Mae llawer o'r meddyginiaethau hyn ar gyfer grŵp cymharol fach o gleifion, ac rydym yn disgwyl gweld y pris ar gyfer y triniaethau hyn yn cael ei gynllunio'n iawn, ac yna eu cyflwyno ar ôl 12 mis o le ychwanegol i ganiatáu iddynt wneud hynny. Unwaith eto, mae hynny'n mynd â ni at ein profiad blaenorol o sut y mae'r system wedi ei rhedeg a'i rheoli. Os oes unrhyw fwrdd iechyd nad yw'n gallu byw o fewn ei fodd, wel mae gennym gynllun ar gyfer atebolrwydd unigol; mae gennym y broses uwchgyfeirio ac, wrth gwrs, y potensial i gymhwyso cyfrifon byrddau iechyd os nad ydynt yn gallu byw o fewn eu modd. Maen nhw'n gwneud yr holl wahanol bethau yr ydym wedi gofyn iddynt eu gwneud, yr ydym yn disgwyl iddynt ei wneud, ac yr ydym yn eu grymuso i'w gwneud hefyd. Felly, mae cryn dipyn o waith gan bob bwrdd iechyd i'w wneud. Ar y cyfan, rwy'n meddwl bod ein byrddau iechyd yn cyflawni'r cyfrifoldeb hwnnw mewn modd difrifol a synhwyrol. O ran y pwyntiau a wnaethoch am groesawu'r adolygiad IPFR, rwy'n ddiolchgar i chi am y sylwadau a wnaed heddiw ond hefyd y drafodaeth a gawsom cyn yr amser hwn. Bydd yr adolygiad yn wirioneddol annibynnol. Bydd yr adolygiad yn cael ei hysbysebu drwy'r haf. Bydd yn agored i bobl gyflwyno tystiolaeth iddo, a byddwn hefyd yn disgwyl ceisio rheoli a grymuso rhywfaint o ymgysylltiad gan randdeiliaid o amgylch hynny hefyd, yn enwedig er mwyn sicrhau bod llais y claf yn cael ei wneud yn real, fel bod y panel adolygu ei hunan yn gallu deall llais a phrofiad y claf yn briodol, ar ôl mynd drwy'r broses fel claf. Felly, rwy'n ymwybodol o'r pwyntiau hynny wrth inni fynd ymlaen â'r mater hwn. Ond rwy'n disgwyl, pan fyddaf yn rhoi'r wybodaeth ddiweddaraf i'r Aelodau ym mis Medi, y byddwch yn gallu cael rhywfaint o hyder yng ngwaith y panel, ond hefyd yn gweld bod y math o bryderon yr oeddech chi eisiau eu codi a rhoi sylw iddynt yn gyffredinol wedi cael eu trin yn y ffordd honno. Hefyd, bydd yr adroddiad, wrth gwrs, ar gael heb unrhyw ddiwygio arno gan unrhyw un yn y Llywodraeth.